Sitki Pektaşo ke 28 serrî yo tepişte bi,  ZîndanêTekîrdagî de gonîrijîyayîşê pîzeyî ra dinyaya xo bedilnaye. Pektaş bi sûcdarîya 'endamîya rêxistine' amebi tepiştene.
Dîya zanayene ke Pektaş dima ke nêweş bi wedarîya Nêweşxaneyê Dewlete yê Edîrne û şanê 10ê teşrîna peyêne de dinyaya xo bedilnaye.
Cenazaya Pektaşî pancşeme saete 12:00 de dewa Dîlekî ya qezaya Yeşîlyurtî ya Malatya de do bêra definkerdene.
Goreyê Komeleya Heqanê Merdiman (ÎHD) zîndanan de 604ê ci giran tewr tay 1605 tepişteyê nêweşî estê.
